《梁山》
宋代·李复

梁山苍苍寒日低，武皇昔年留羽旂。
层宫突兀天上出，举手欲引仙人衣。
仙人不来怨空老，索莫时从东海归。
铜盘千里渡漳水，茂陵草荒秋萤飞。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。